KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. szeptember 18 –i ülésére)


[bookmark: _Hlk132285338]TÁRGY: 		AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA


2024. október 1. napjától az ellátás folyamatossága érdekében az Önkormányzatnak – mint az egészségügyi ellátás nyújtására kötelezettnek – kell gondoskodnia a 2. számú felnőtt háziorvosi körzet helyettesítéssel történő ellátásáról.

Kiskőrös Város Képviselő-Testülete 69/2024. számú Képviselő-testületi határozata alapján 2024. október 1. napjától a 2. számú felnőtt háziorvosi körzetet helyettesítéssel az Egészségügyi, Gyermekjóléti és Szociális Intézmény (továbbiakban: Intézmény) (6200 Kiskőrös, Árpád u. 8.) működteti. 

Az Intézmény alapító okiratának 4.4. pontja a háziorvosi alapellátás alaptevékenységének kormányzati funkció szerinti megjelölését nem tartalmazza, 

Az államháztartásról szóló 2011. évi CXCV. törvény 105. § (3) bekezdés, valamint az Ávr. 5. § (4) bekezdés és 167/C. § (1) bekezdés d) pontja alapján, a létesítő okiratot érintő módosítást az irányító szerv az alapító okirat módosítását tartalmazó okirat, valamint az alapító okirat módosításokkal egységes szerkezetbe foglalt változata csatolásával, a változás-bejelentési kérelem, 67/E. § (1) bekezdésében meghatározott dokumentumok csatolásával, a változás-bejelentési kérelem benyújtásával kéri.

Az Egészségügyi, Gyermekjóléti és Szociális Intézmény jelenleg hatályos Alapító okiratában meghatározott alaptevékenységet ki kell egészíteni a 072111 kormányzati funkciószám, Háziorvosi alapellátás kormányzati funkcióval, illetve a költségvetési szerv alaptevékenysége és közfeladata pontjába fel kell venni az egészségügyi alapellátásról szóló 2015. évi CXXIII. törvényben meghatározott egészségügyi alapellátást.

A fentiek alapján javaslom, hogy a Képviselő-testület az Egészségügyi, Gyermekjóléti és Szociális Intézmény alapító okiratot módosító okiratát, valamint az alapító okiratának módosítását a határozat-tervezet 1-2. számú mellékletében foglaltak szerint fogadja el.


Kiskőrös, 2023. szeptember 6.

                                                                                 		 Domonyi László s.k.,
                                                                                      		       polgármester




HATÁROZAT-TERVEZET


A Képviselő-testület

1. Az Egészségügyi, Gyermekjóléti és Szociális Intézmény alapító okiratát a határozat-tervezet 1. melléklete szerinti tartalommal módosítja.

2. felhatalmazza a polgármestert a határozat-tervezet 1. mellékletét képező módosító okirat és a határozat-tervezet 2. mellékletét képező módosításokkal egységes szerkezetbe foglalt alapító okirat aláírására. 


Felelős: 	polgármester
Határidő: 	azonnal
